**MARIJAMPOLĖS „RYTO“ PAGRINDINĖS MOKYKLOS MOKINIŲ TARYBOS**

**NUOSTATAI**

**1. Bendroji dalis**

1.1. Marijampolės „Ryto“ pagrindinės mokyklos mokinių taryba yra demokratinė mokinių savivaldos institucija.

1.2. Mokinių tarybos būstinė: Mokyklos g. 22, Marijampolė, kabinetas 320

1.3. Mokinių tarybos veiklos trukmė neribota.

**2. Mokinių tarybos tikslai ir uždaviniai**

2.1. Plėtoti ir skatinti mokinių veiklą.

2.2. Organizuoti renginius mokykloje.

2.3. Bendradarbiauti su kitomis Marijampolės, kitų Lietuvos miestų mokyklomis.

2.4. Palaikyti ryšį su mokyklos vadovais ir spręsti susijusias su mokiniais problemas.

**3. Mokinių tarybos nariai**

3.1. Mokinių tarybos nariais gali tapti visi 5 – 10 klasių moksleiviai.

**4. Mokinių tarybos nario teisės**

4.1. Rinkti ir būti išrinktam Mokinių tarybos pirmininku ar darbo grupės vadovu.

4.2. Dalyvauti Mokinių tarybos renginiuose.

4.3. Teikti siūlymus mokyklos vadovybei

4.4. Laisvai išstoti pranešant apie tai raštu.

**5. Mokinių tarybos nario pareigos**

5.1. Rodyti gero elgesio pavyzdį kitiems mokyklos mokiniams.

5.2. Laikytis Mokinių tarybos nuostatų.

5.3. Lankyti Mokinių tarybos susirinkimus.

5.4. Dalyvauti Mokinių tarybos organizuojamuose renginiuose.

5.5. Padėti spręsti mokyklos mokiniams iškilusias problemas.

**6. Mokinių tarybos veikos organizavimo tvarka**

6.1. Mokinių tarybos nutarimai priimami Mokinių tarybos susirinkimuose.

6.2. Mokinių tarybos pasėdžių dieną ir laiką priima visi Mokinių tarybos nariai bendru nutarimu.

6.3. Sekretoriaus paskyrimas: Mokinių tarybos sekretorių skiria pirmininkas tarybos pritarimu.

6.4. Eilinių posėdžių organizavimo tvarka:

6.4.1. Tarybos posėdžiai vyksta kartą per mėnesį.

6.4.2. Posėdžių veiklos planą sudaro Mokinių tarybos pirmininkas.

**7. Mokinių tarybos pirmininko rinkimai**

7.1. Mokinių tarybos pirmininkas renkamas vieniems mokslo metams.

7.2. Mokinių tarybos pirmininko rinkimai vyksta mokslo metų pradžioje.

7.3. Mokinių tarybos pirmininką renka visi mokinių tarybos nariai atviru balsavimu.

**8. Mokinių tarybos pirmininko įgaliojimai**

8.1. Organizuoti Mokinių tarybos susirinkimus.

8.2. Pirmininkauti susirinkimams.

8.3. Kontroliuoti susirinkimuose priimtų sprendimų vykdymą.

8.4. Reprezentuoti mokyklą už jos ribų.

8.5. Atstovauti Mokinių tarybai ir mokyklai įvairiuose renginiuose.

8.6. Ieškoti bendradarbiavimo galimybių su kitomis mokyklomis.

8.7. Metų pabaigoje atsiskaityti už Mokinių tarybos veiklą.

**9. Sekretoriaus pareigos**

9.1. Protokoluoti Mokinių tarybos posėdžius.

9.2. Tvarkyti visą Mokinių tarybos dokumentaciją.

**10. Mokinių tarybos nario šalinimo procedūra**

10.1. Mokinių tarybos narys šalinamas esant vienai iš žemiau nurodytų priežasčių:

10.1.1. Mokinių tarybos nuostatų pažeidimas.

10.1.2. Savo pareigų nevykdymas.

10.1.3. Grubus mokinio taisyklių pažeidimas ir mokinio pareigų nevykdymas.

10.1.4. Nedalyvavimas susirinkimuose.

10.3. Mokinių tarybos narys šalinamas už tai balsavus daugiau, negu pusei mokinių tarybos narių.

**11. Mokinių tarybos pirmininko nušalinimo procedūra**

11.1. Mokinių tarybos pirmininkas šalinamas iš pareigų ir iš mokinių tarybos, esant bent vienai iš žemiau nurodytų priežasčių:

11.1.1. MT nuostatų pažeidimas;

11.1.2. Mokyklos direktoriaus papeikimas;

11.1.3. Netinkamas savo pareigų vykdymas ir pasyvumas;

11.1.4. Grubus mokinio taisyklių pažeidimas ir mokinio pareigų nevykdymas.

**12. Baigiamosios nuostatos**

13.3. Mokinių tarybos nuostatai yra dokumentas, reglamentuojantis Mokinių tarybos veiklą.

Nuostatų laikytis privalo visi Mokinių tarybos nariai.

13.4. Mokinių tarybos nuostatai gali būti papildomi ir koreguojami:

13.4.1. Nuostatai papildomi, jei tam pritaria i Mokinių tarybos dauguma.

Mokinių tarybos nuostatai priimti mokinių tarybos susirinkimo metu

Mokinių tarybos nuostatus tvirtina mokyklos direktorius.

Mokinių tarybos pirmininkas

Mokinių tarybos sekretorė